CELEX: 32006R0909
Language: et
Date: 2006-06-20 00:00:00
Title: Komisjoni määrus (EÜ) nr 909/2006,  20. juuni 2006 , millega muudetakse Euroopa Parlamendi ja nõukogu määruse (EÜ) nr 138/2004 (põllumajanduse arvepidamise kohta ühenduses) I ja II lisa   (EMPs kohaldatav tekst)

21.6.2006   
            
            
               ET
            
            
               Euroopa Liidu Teataja
            
            
               L 168/14
            
         KOMISJONI MÄÄRUS (EÜ) nr 909/2006,
   20. juuni 2006,
   millega muudetakse Euroopa Parlamendi ja nõukogu määruse (EÜ) nr 138/2004 (põllumajanduse arvepidamise kohta ühenduses) I ja II lisa
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 5. detsembri 2003. aasta määrust (EÜ) nr 138/2004 põllumajanduse arvepidamise kohta ühenduses, (1) eelkõige selle artikli 2 lõiget 2,
   ning arvestades järgmist:
   
               (1)
            
            
               Euroopa Parlamendi ja nõukogu määruse (EÜ) nr 138/2004 I ja II lisas sätestatakse metoodika ja andmete edastusprogramm põllumajanduse arvepidamise kohta ühenduses (PAP). Euroopa arvepidamissüsteemis (ESA 95) tehtud muudatuste tagajärjel, mis käsitlevad kaudselt mõõdetavaid finantsvahendusteenuseid (FISIM), tuleks PAP-metoodikat ajakohastada, et säiliks järjepidevus ESAga (keskne rahvamajanduse arvepidamine).
            
         
               (2)
            
            
               Seepärast tuleks määrust (EÜ) nr 138/2004 vastavalt muuta.
            
         
               (3)
            
            
               Käesolevas määruses sätestatud meetmed on kooskõlas nõukogu otsusega 72/279/EMÜ (2) loodud alalise põllumajandusstatistika komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 138/2004 I lisa muudetakse vastavalt käesoleva määruse I lisale.
   Artikkel 2
   Määruse (EÜ) nr 138/2004 II lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2006
      
         
            Komisjoni nimel
         
         
            komisjoni liige
         
         Joaquín ALMUNIA
      
   
   
      (1)  ELT L 33, 5.2.2004, lk 1. Määrust on viimati muudetud komisjoni määrusega (EÜ) nr 306/2005 (ELT L 52, 25.2.2005, lk 9).
   
      (2)  EÜT L 179, 7.8.1972, lk 1.
   
      I LISA
      Määruse (EÜ) nr 138/2004 I lisa muudetakse järgmiselt.
      
                  1.
               
               
                  Punkt 2.096 jäetakse välja.
               
            
                  2.
               
               
                  Punkti 2.107 järele lisatakse järgmine punkt:
                  “j)   Kaudselt mõõdetavad finantsvahendusteenused (FISIM)
                  
                           
                              2.107.1.
                           
                           
                              Vastavalt ESA 95-le tuleks põllumajandustööstuses kasutatavate kaudselt mõõdetavate finantsvahendusteenuste väärtus võtta arvele põllumajandustööstuse vahetarbimisena (vt ESA 95, I lisa).”
                           
                        
            
                  3.
               
               
                  Punkti 2.108 pealkiri asendatakse järgmisega:
                  “k)   Muud kaubad ja teenused”.
               
            
                  4.
               
               
                  Punkti 2.108 alapunkt i asendatakse järgmisega:
                  
                              “i)
                           
                           
                              Kõik makstud pangakulud (kuid mitte pangalaenude intressid)”.
                           
                        
            
                  5.
               
               
                  Punkt 3.079 asendatakse järgmisega:
                  
                              “3.079.
                           
                           
                              Kuna finantsvahendajate osutatud teenuste väärtus jaotub erinevate klientide vahel, tuleb finantsvahendajate tehtud ja saadud tegelikke intressimakseid või -laekumisi kohandada, et kõrvaldada finantsvahendajate kaudsetest teenustasudest tulenevad marginaalid. Nende kulude hinnanguline väärtus tuleks lahutada laenuvõtjate poolt finantsvahendajatele makstud intressidest ning lisada hoiustajatele kogunenud intressidele. Kõnealuseid kulusid käsitatakse tasuna finantsteenuste pakkujate poolt oma klientidele osutatud teenuste eest, mitte aga intressimaksetena (vt 2.107.1 ja 2.108 alapunkt i; ESA 95, I lisa, 4.51).”
                           
                        
            
   
      II LISA
      Määruse (EÜ) nr 138/2004 II lisa punkt 19.10 “Muud kaubad ja teenused” asendatakse kahe järgmise punktiga:
      
         
                     Punkt
                  
                  
                     Muutujate loend
                  
                  
                     Andmed vaatlusaasta n kohta
                  
               
                     november
                     aasta n
                     (prognoosid)
                  
                  
                     jaanuar
                     aasta n + 1
                     (prognoosid)
                  
                  
                     september
                     aasta n + 1
                     (prognoosid)
                  
               
                     “19.10
                  
                  
                     Kaudselt mõõdetavad finantsvahendusteenused (FISIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Muud kaubad ja teenused
                  
                  
                     X
                  
                  
                     X
                  
                  
                     X”